Autism Network International

Autism Network International (ANI) 1992an sortutako erakunde estatubatuarra da. Pertsona autistek eta autistentzat sortu zuten. ANIren printzipioek sendabidearen aurkako ikuspegia dakar, hau da, autismoa «sendatzeko» helburu ez duen ikuspegia. 

 Historia 
Jim Sinclairrek, Kathy Grantek eta Donna Williamsek ANI sortu zuten 1992an. Erakunde hau pertsona autistek antolatu zuten pertsona autistentzat. ANI idazlagun-talde gisa hasi zen, baina kideak lehen aldiz aurrez aurre ezagutu zirenean, «partaidetzaren sentimendua sentitu zuten, ulertuak izatea, kontzeptu berdinak izatea eta hizkuntza bera partekatzea, normalak izatea». Sinclairrek eta beste sortzaileek lineako komunitate bat sortu zuten, foroan gaiak eztabaidatzeko. Our voice izeneko buletina argitaratzen hasi ziren, ANIren webgunearen bitartez banatzen zena.  

ANIk «neurologikoki tipiko» esamoldea sortu zuen, gerora «neurotipiko» hitzera laburtu zena. Sinclairrek ANI erabili zuen autista izatearen alde positiboetan zentratzen laguntzeko eta ez negatiboetan. ANIk pertsona autistei «kultura autista partekatu batean gozatzen» ikasten laguntzen die.  

 Autreat 
Autreat Ameriketako Estatu Batuetako konferentzia bat izan zen, Autism Network Internationalek autistentzat antolatutakoa. Lehenengo Autreat 1996an izan zen New Yorken. 1999an, 80 lagun parte hartu zuten, eta emakume bat Japoniatik etorri zen. 1999 eta 2013 artean, urtero antolatu zen, 2001ean izan ezik. Azken Autreat 2013an egin zen.

Autreat pertsona autistentzako konferentzia bat izan zen, autistek diseinatutakoa. Autismoaren inguruko beste konferentziekin kontrastea izan zen, ANIren ustez, normalean pertsonei autistei buruzkoak dira, baina gurasoei eta profesionalei zuzenduta daudenekin.

Autreatek antzeko programak inspiratu zituen beste herrialde batzuetan, hala nola Autscape Ingalaterran eta Projekt Empowerment Suedian.

 Erreferentziak 

 Kanpo estekak 
  Webgune ofiziala

Kategoria:Pertsona autisten eskubideen aldeko mugimendua
Kategoria:Ameriketako Estatu Batuetako erakundeak
Kategoria:Desgaitasunetarako erakundeak